CELEX: 62015FN0021
Language: fi
Date: 2015-02-05 00:00:00
Title: Asia F-21/15: Kanne 5.2.2015 – ZZ v. alueiden komitea

20.4.2015   
            
            
               FI
            
            
               Euroopan unionin virallinen lehti
            
            
               C 127/41
            
         Kanne 5.2.2015 – ZZ v. alueiden komitea
   (Asia F-21/15)
   (2015/C 127/58)
   Oikeudenkäyntikieli: ranska
   
      Asianosaiset
   
   
      Kantaja: ZZ (edustaja: asianajaja M.-A.Lucas)
   
      Vastaaja: alueiden komitea
   
      Oikeusriidan kohde ja kuvaus
   
   Sen päätöksen kumoaminen, jossa todetaan, että kantaja ei enää sen jälkeen, kun hänet ylennettiin palkkaluokkaan AST 5, voi vaatia kiinteämääräistä korvausta ylityötunneista, ja vaatimus aineellisen vahingon ja henkisen kärsimyksen korvaamisesta.
   
      Vaatimukset
   
   
               —
            
            
               On kumottava hallinto- ja talousasioiden osaston vs. johtajan 3.6.2014 tekemä päätös nro 112/2014, jolla lakkautettiin kantajan kiinteämääräinen korvaus ylityötunneista 1.7.2014 lukien
            
         
               —
            
            
               on velvoitettava alueiden komitea maksamaan kantajalle tätä korvausta uudelleen mainitusta ajankohdasta lukien sekä Euroopan keskuspankin perusrahoitusoperaation koron suuruista korkoa summalle, joka vastaa kiinteämääräistä korvausta, jota kantajalle ei ole maksettu, siitä päivästä lukien kuin se olisi ollut maksettava ja siihen saakka, kunnes se on kokonaisuudessaan maksettu
            
         
               —
            
            
               on velvoitettava alueiden komitea maksamaan kantajalle korvauksena aineellisesta vahingosta, joka tälle voi riidanalaisesta päätöksestä aiheutua, alustavasti 1  000 euroksi arvioitu summa, ja korvauksena kantajalle aiheutuneesta henkisestä kärsimyksestä virkamiestuomioistuimen kohtuulliseksi harkitsema summa
            
         
               —
            
            
               on velvoitettava alueiden komitea korvaamaan oikeudenkäyntikulut.